ai4bharat/Pralekha huggingface dataset:
وزیراعظم کا دفتر
وزیراعظم کل وارانسی دورہ کریں گے
ڈیزل سے الیکٹرک میں تبدیل کے لئےلوکو موٹیو کا افتتاح کریں گے
گرو روی داس جائے پیدائش کے ترقیاتی پروجیکٹ کا سنگ بنیاد رکھیں گے
ہومی بھابھا کینسر اسپتال لہرتارا کاافتتاح ہوگا
متعدد ترقیاتی پروجیکٹوں کی رونمائی ہوگی
نئی دہلی، 18 فروری ،وزیراعظم جناب نریندر مودی کل 19 فروری2019 کو اتر پردیش کے شہر وارانسی کا دورہ کریں گے۔وہاں وہ متعدد ترقیاتی پروجیکٹوں کی رونمائی کریں گے۔
اپنے دورے کے دوران وزیراعظم وارانسی میں واقع ڈیزل لوکو موٹیو ورکس میں پہلے ڈیزل سے الیکٹرک میں تبدیل کئے گئے لوکو موٹیو کو ہری جھنڈی دکھا کر روانہ کریں گے۔وہ اس موقع پر لوکو موٹیو کا معائنہ کریں گے اور نمائش بھی دیکھیں گے۔
ڈیزل لوکو میوٹیو ورکس نے ڈبلیو ڈی جی تھری اے ڈیز ل انجنوں کو 10,000 ایچ پی کے دو الیکٹرک ڈبلیو اے جی سی تھری انجنوں میں تبدیل کیا ہے۔مکمل‘‘ میک ان انڈیا’’ پہل‘‘ پوری دنیا کے لئے ہندوستانی تحقیق و ترقی کے جدت طرازی ہے۔ ریل انجنوں کی تبدیلی کے نتیجے میں گرین ہاؤس گیس کے اخراج میں کمی آئے گی اور بھارتیہ ریلویز کے لئے بہتر ریلوے انجن حاصل ہوں گے۔
اس موقع پر وزیراعظم سری گوردھن پور کے سری گرو روی داس استھان میں گرو روی داس جائے پیدائش ترقیاتی پروجیکٹ کاسنگ بنیاد بھی رکھیں گے۔وہ یہاں سری گرو روی داس کے مجسمے پر خراج عقیدت پیش کریں گے اور یہاں سامعین سے خطاب بھی کریں گے۔
وزیراعظم بنارس یونیورسٹی کے نو تعمیر شدہ مدن موہن مالویہ کینسر سینٹر کا افتتاح کریں گے۔ یہ اسپتال اترپردیش، جھاڑ کھنڈ، بہار، اترا کھنڈ اور یہاں تک کہ پڑوسی ممالک جیسے نیپال سے آنے والے مریضوں کے لئے کینسر کا سستا اور جامع علاج کی سہولت بھی مہیا کرائیں گے۔
وزیراعظم کے ذریعہ ہومی بھابھا کینسر اسپتال، لہرتارا کا بھی افتتاح کیا جائے گا۔ کینسر کے دونوں اسپتالوں کے افتتاح کے ساتھ وارانسی کینسر سے متعلق امراض کے معیاری علاج و دیکھ بھال کے لئے اہم سینٹر بن جائے گا۔
وزیراعظم جناب نریندر مودی نئے اور قیمتی ٹیکنالوجی کے حامل پہلا نیا بھابھا ٹرون قوم کے نام منسوب کریں گے۔ وارانسی یونیورسٹی میں پنڈت مدن موہن مالویہ کے مجسمہ اور وارانسی کےگھاٹوں کی دیواروں نقاب کشائی بھی کریں گے۔ بنارس یونیورسٹی میں پی ایم۔ جے اے وائی آیوشمان بھارت کے استفادہ کنندگان کے ساتھ بھی بات چیت کریں گے۔
لہذا وارانسی کے اّور گاؤں میں وزیراعظم متعدد ترقیاتی پروجیکٹوں کا افتتاح کریں گے جن کا مقصد وارانسی اور قرب وجوار کے علاقوں میں صحت اور دوسرے شعبوں کو فروغ دینا ہے۔وہ مختلف اسکیموں کے استفادہ کنندگان کے مابین اسناد بھی تقسیم کریں گے۔وہ دگویانگوں کے مابین امدادی اور معاونین آلات بھی تقسیم کریں گے۔ بعد ازاں وزیراعظم سامعین سے خطاب کریں گے۔
U- 1059
(Visitor Counter : 42
شہری ہوابازی کی وزارت
ملک میں 57 بیسز پر 36 ایف ٹی اوز کام کر رہے ہیں
ڈی جی سی اے نے 2022 میں ریکارڈ 1165 کمرشل پائلٹ لائسنس جاری کئے ہیں
اس وقت ملک میں فضائی تربیت کی36 تنظیمیں  57 بیسز پر کام کر رہی ہیں، جو کیڈٹس کو فلائنگ ٹریننگ دے رہی ہیں۔ سال 2022 میں شہری ہوا بازی کی ڈائریکٹوریٹ جنرل  نے صنعت کی ضروریات کو پورا کرنے کے لیے ریکارڈ 1165 کمرشل پائلٹ لائسنس جاری کیے ہیں۔
پائلٹ ٹریننگ اسکولوں کی تعداد کو بڑھانے کے لیے حکومت کی طرف سے اٹھائے گئے اقدامات درج ذیل ہیں:-
- سال2020 میں، شہری ہوابازی کی وزارت نے آزادانہ ایف ٹی او رہنما خطوط کو منظوری دی جس میں ہوائی اڈے کی رائلٹی  کا تصور ختم کر دیا گیا ہے اور زمین کے کرایے کو نمایاں طور پر معقول بنایا گیا ہے۔
- سال2021 میں، ایک مسابقتی بولی لگانے کے عمل کے بعد، اے اے آئی نے بیلگاوی ، جلگاؤں ، کالابوراگی ، کھجوراہو  اور لیلاباری  کے پانچ ہوائی اڈوں پر نو ایف ٹی او سلاٹس کی منظوری دی۔ فی الحال، ان میں سے چھ ایف ٹی او سلاٹس کام کر رہے ہیں جن میں ایک ایک جلگاؤں، لیلاباری، کھجوراہو، بیلگاوی اور دو کالابوراگی میں ہیں۔
- جون 2022 میں، ایک مسابقتی بولی کے عمل کے بعد، اے اے آئی کی طرف سے پانچ ہوائی اڈوں پر مزید چھ ایف ٹی او سلاٹ دیئے گئے، یعنی: بھاو نگر ، ہبلی ، کڑپا ، کشن گڑھ  اور سیلم ۔ فی الحال، سیلم  میں ایک ایف ٹی او سلاٹ کام کر رہا ہے۔
- ڈی جی سی اے نے فلائنگ انسٹرکٹرز کو بااختیار بنانے کے لیے اپنے ضوابط میں ترمیم کی ہے، جس میں ایف ٹی اوز میں فلائٹ آپریشن کی اجازت دینے کا حق بھی شامل ہے۔ اس سے ہر ایف ٹی او پر پرواز کے اوقات اور ہوائی جہاز کے استعمال کو بڑھانے میں مدد ملے گی اور سی پی ایل کی ضروریات کو تیزی سے مکمل کرنے میں مدد ملے گی۔
یہ معلومات شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں فراہم کی۔
وزارت دفاع
قطر کی بحریہ کے کمانڈر ، اسٹاف میجر جنرل  عبداللہ حسن ایم اے السلیتی کا دورہ ہند
 کے کمانڈر ، اسٹاف میجر جنرل  عبد اللہ حسن ایم اے السلیتی قطر کے تین ممبری بحری وفد کے ہمراہ 02 اپریل سے 05 اپریل ، 2019 تک بھارت کے دورے پر آئے ہوئے ہیں ۔ اس دورے کا مقصد بھارت اور قطر کے درمیان باہمی بحری تعلقات کو مستحکم کرنے کے علاوہ بحری تعاون کے نئے شعبے تلاش کرنا ہے ۔ ۔
اپنے دورے کے دوران کیو ای این ایف کے کمانڈر نے ایڈمیرل سنیل لانبہ ، پی وی ایس ایم ، اے وی ایس ایم ، اے ڈی سی ، چیف آف اسٹاف کمیٹی کے چیئر مین ، نیول اسٹاف کے چیف اور بھارتی بحریہ کے دیگر سینئر اہلکاروں کے ساتھ تبادلہ خیالات کئے ۔ کیو ای این ایف کمانڈر نے اپنے دورے کے حصے کے طور پر وزارت دفاع کے سینئر سرکاری اہلکاروں اور بھارتی فضائیہ کے اہلکاروں کے ساتھ مختلف معاملات پر تبادلہ خیالات کئے ۔
بھارتی بحریہ قطر کی بحریہ کے ساتھ مختلف شعبوں میں تعاون کرتی ہے جن میں آپریشنل انٹر ایکشن، ٹریننگ ، وہائٹ شپنگ انفارمیشن کا تبادلہ اور انڈین نیول اکیڈمی  ایزہی مالا ، کے سالانہ ایڈمیرل کپ ریگٹا میں شرکت شامل ہیں ۔ علاوہ ازیں بھارتی بحری جہازوں کے ذریعہ پورٹ کالنگ ، دسمبر ، 2018 میں جدید ترین آئی این ایس ترنگنی نے قطر کے ساتھ دفاعی تعاون کو مزید مستحکم کیا ہے ۔
اس کے علاوہ بھارت کے دورے پر آئے ہوئے کیو ای این ایف کمانڈر نے کوچی اور ایزہی مالا کا بھی دورہ کیا جہاں انہوں نے کمانڈر ان چیف ، سدرن نیول کمانڈ اور کمانڈنٹ ، اور انڈین نیول اکیڈمی کا بالترتیب دورہ کیا ۔ جنرل موصوف نے کوچی میں متعدد بحری تربیتی اداروں کا بھی دورہ کیا اور انڈین نیول اکیڈمی کے متعدد تربیتی سرگرمیوں کا مشاہدہ کیا ۔
۔ ۔ ۔ ۔ ۔ ۔
U . 1773
وزیراعظم کا دفتر
وزیراعظم نے پی ایم-سوندھی اسکیم کے نفاذ کاجائزہ لیا
اسکیم میں مکمل طور سے ڈیجیٹل لین دین کرنے والے خوانچہ فروشوں  کو ترغیبات ملنی چاہئے:وزیراعظم
اسکیم کو صرف قرض دینے کیلئے نہیں بلکہ خوانچہ فروشوں کی جامع ترقی اور اقتصادی فروغ کے تناظر میں دیکھا جاناچاہئے:وزیراعظم
وزیراعظم جناب نریندر مودی نے آج ہاؤسنگ اور شہری اُمور کی وزارت کی پی ایم-سوندھی اسکیم کے نفاذ کاجائزہ لیا۔
اس میں مطلع کیا گیا کہ اسکیم کے لئے 2.6 لاکھ درخواستیں موصول ہوچکی ہیں۔ 64 ہزار سے زائددرخواستوں کو منظوری مل چکی ہے اور5500 سے زائد درخواستوں کو ادائیگی کردی گئی ہے۔ انہوں نے شفافیت، جوابدہی اور رفتار کو یقینی بنانے کیلئے اسکیم کے نفاذ کیلئے ایک ویب پورٹل اور موبائل ایپ کے توسط سے شروع سے آخر تک آئی ٹی حل کے استعمال پر اپنے اطمینان کا اظہار کیا۔
غور طلب ہے کہ اسکیم کے بلاروکاوٹ نفاذ کیلئے ہاؤسنگ اور شہری اُمور کی وزارت موبائل ایپلی کیشن سمیت ایک مکمل آئی ٹی حل پرکام کررہی ہے۔ اس پر وزیراعظم نے کہا کہ اسکیم میں خوانچہ فروشوں  کے ذریعے شروع سے آخر تک  ڈیجیٹل لین دین کا استعمال کرنے والوں کو ترغیبات ملنی چاہئے۔ اس کے دائرے میں کچے مال کی خرید سے لیکر فروخت کی آمدنی تک ان کا پوراکاروبار ہونا چاہئے۔ اس مقصد کیلئے مناسب ترغیبات اورتربیت فراہم کی جانی چاہئے۔ ڈیجیٹل ادائیگی کے استعمال سے اسٹریٹ وینڈرکا کریڈٹ پروفائل بننے میں بھی مدد ملے گی،جس سے ان کیلئے مستقبل کی مالی ضرورتوں کو پورا کرنا آسان ہوجائیگا۔
وزیراعظم نے کہا کہ اسکیم کوصرف خوانچہ فروشوں کو قرض دینے کے تناظر میں نہیں دیکھاجانا چاہئے بلکہ اسے ان کی جامع ترقی اور اقتصادی فروغ کے طور پر بھی دیکھا جاناچاہئے۔ اس سمت میں ایک قدم سے ان کی مکمل سماجی، اقتصادی تفصیلات حاصل ہو جائے گی، جس سے ضروری پالیسی اقدامات کرنا آسان ہوجائیگا، حقدار لوگوں کو مختلف اسکیموں کے تحت فائدہ پہنچانے کیلئے حکومت ہند کی مختلف وزارتوں کے ذریعے بھی اس ڈیٹاکااستعمال کیا جاسکتا ہے۔ اس میں پی ایم اے وائی-یو کے تحت ہاؤسنگ ، اُجّولا کے تحت رسوئی گیس، سوبھاگیہ کے تحت بجلی، آیوشمان بھارت کے تحت صحت، ڈی اے وائی- این یو ایل ایم کے تحت ہنرمندی، جن دھن کے تحت کھاتہ وغیرہ شامل ہیں۔
پس منظر
حکومت ہند نے کاروبار شروع کرنے کیلئے تقریباً 50 لاکھ اسٹریٹ وینڈرس کو ایک سال کی مدت کیلئے 10 ہزار روپئے تک کا بلاضمانت مفت ورکنگ سرمایہ قرض دستیاب کرانے والی پی ایم سوندھی اسکیم کا آغاز کیاہے۔ اچھی ادائیگی کے سلوک اور ڈیجیٹل لین دین کو بڑھاوا دینے کیلئے بالترتیب سود سبسیڈی  اورکیش بیک  کے طور ترغیبات دی جارہی ہے۔ 24فیصد سالانہ سود پر 10 ہزار روپئے کے قرض کیلئے سود پر سبسیڈی مؤثر طور سے کُل سود کی 30فیصد ہوتی ہے۔
اس لئے مؤثر انداز میں وینڈر کو کسی قسم کا سود نہیں ادا کرنا ہوتا ہے، اس کے بجائے وقت سے ادائیگی اور سبھی وصولی اور ادائیگی کیلئے ڈیجیٹل لین دین کا استعمال کرنےکی صورت میں اسے قرض پر سبسیڈی ملتی ہے۔ یہ اسکیم جلدی یا وقت سے ادائیگی پر آگے اور بڑھا کر قرض دیے جانے پر زور دیتی ہے۔ اسمال انڈسٹریز ڈیولپمنٹ بینک آف انڈیا  کےآئی ٹی پلیٹ فارم ‘پی ایم سوندھی’ کے ذریعے 2 جولائی 2020 سے قرض دینے کی شروعات ہوگئی ہے۔ ایس آئی ڈی بی آئی اس اسکیم کیلئے تنفیذی ایجنسی ہے۔
م ن۔م ع۔ ع ن
U NO: 4154
(
الیکٹرانکس اور اطلاعات تکنالوجی کی وزارت
ڈیجیٹل پلیٹ فارم کو ممالک کی خود مختاری سے متعلق تشویشات کے بارے میں حساس اور جواب دہ ہونا ہگا: جی۔ 20 ڈیجیٹل منسٹر میٹ میں روی شنکر پرساد
بھارت ذاتی ڈاٹا کے تحفظ کا ایسا زبردست قانون نافذ کرے گا جس سے ڈاٹا کی پرائیویسی سے متعلق تشویشات دور ہوں گی اور اختراع کے لئے ڈاٹا کی دستیابی کو یقینی بنایا جاسکے گا
مرکزی وزیر نے ایسے قابل اعتماد مصنوعی ذہانت کے نظام تیار کئے جانے کی ضرورت پر بھی زور دیا جس سے معاشرے کی کایا پلٹ کی جاسکتی ہو
نئی دہلی، 22 جولائی 2020، پریزیڈنسی آف جی۔ 20 کا اہتمام کرنے والے سعودی عرب کی میزبانی میں آج جی۔ 20 ڈیجٹیل ایکونومی مسٹرس کی ایک ورچوول میٹنگ کا انعقاد کیا گیا۔اس ورچوول میٹنگ میں الیکٹرانکس اور اطلاعات ٹکنالوجی کے مرکزی وزیر جناب روی شنکر پرساد نے بھارت کی نمائندگی کی۔کووڈ۔ 19 عالمی وبا کے پیش نظر جناب روی شنکر پرساد نے ایک لچیلی عالمی سپلائی چین تیار کئے جانے کی ضرورت پر زور دیا اور عالمی سپلائی چین سے مربوط سرمایہ کاری کے لئے ایک شاندار مقام کے طور پر میک ان انڈیا کے وزیراعظم کے وژن کے بارے میں بتایا۔
جناب روی شنکر پرساد نے عالمی نمائندوں کی اس میٹنگ میں بتایا کہ کس طرح وزیراعظم نریندر مودی کی قیادت میں بھارت نے بہت سے دیگر ممالک کے مقابلے میں کہیں بہتر طریقے سے کووڈ۔ 19 بحران کا بندوبست کیا۔ ملک بھر میں جلدی لاک ڈاؤن کے وزیراعظم کے جرأت مندانہ فیصلے سے ملک میں وائرس کے پھیلنے کو روکنے اور آئندہ چیلنجوں کا موثر طریقے سے مقابلہ کرنے میں مدد ملی ہے۔
مرکزی وزیر نے بتایا کہ بھارت کی ڈیجیٹل اختراعات نے کووڈ۔ 19 کے خلاف جنگ میں مدد کی ہے۔ انہوں نے آروگیہ سیتو موبائل ایپ ، کوارنٹین کئے گئے مریضوں کی نگرانی کے لئے جیو فینسنگ سسٹم اور کووڈ۔ 19 ساودھان بلک میسیجنگ سسٹم جیسے اقدامات کے بارے میں بھی اس میٹنگ میں بتایا ۔انہوں نے یہ بھی بتایا کہ کس طرح اس بحران کے دوران معاشی طور پر کمزور طبقات کو راحت مہیا کرانے میں ڈیجیٹل ٹکنالوجی نے حکومت ہندکی مدد کی ہے۔براہ راست فائدے کی منتقلی اور ڈیجیٹل ادائیگی جیسی ڈیجیٹل اختراعات کا استعمال کرکے بھارت میں معاشرے کے کمزور ترین طبقات کو بھی لاک ڈاؤن کے دوران مختلف مالی راحت فراہم کرائی گئی ہے۔
شمولیت والی ترقی اور خصوصی طور پر صحت دیکھ ریکھ اور تعلیم ترقی کے لئے مصنوعی ذہانت جیسی ابھرتی ہوئی ٹکنالوجی کو فروغ دینے کے بھارت کی عہد بندی کا اظہار کرتے ہوئے جناب روی شنکر پرساد نے مصنوعاتی ذہانت کے ایسے قابل اعتماد پروگرام تیار کئے جانے کی ضرورت پر زور دیا جن سے معاشرے کی کایا پلٹ کی جاسکتی ہو۔
وزیر موصوف نے خصوصی طور پر ڈاٹا سےمتعلق معاملات اور ڈاٹا کی پرائیویسی کے تحفظ اور شہریوں تحفظ کےلئے ممالک کے خود مختاری کے حقوق پر زور دیا۔انہوں نے بتایا کہ بھارت جلد ہی ذاتی ڈاٹا کے تحفظ سے متعلق ایک ایسا زبردست قانون نافذ کرے گا جس سے نہ صرف ڈاٹا کی پرائیویسی سے متعلق شہریوں کی تشویشات دور ہوں گی بلکہ اختراع اور اقتصادی ترقی کے لئے ڈاٹا کی دستیابی کو یقینی بھی بنایا جاسکےگا۔ ان تشویشات کے پیش نظر کئی ممالک میں موجودگی رکھنے والے ڈیجیٹل پلیٹ فارمس کو قابل اعتماد اورمحفوظ بننا ہوگا۔ جی۔ 20 ممالک کے ڈیجیٹل منسٹرس کو انہوں نےبتایا کہ اس بات کو تسلیم کرنے کا وقت آگیا ہےکہ دنیا میں کہیں پر بھی موجود ڈیجیٹل پلیٹ فارم کو دفاع، پرائیویسی اور شہریوں کے تحفط سمیت ممالک کی خود مختاری سے متعلق تشویشات کے تئیں حساس اورجواب دہ ہونا پڑے گا۔
۔۔۔۔۔۔۔۔۔۔۔
م ن۔ ا گ۔ن ا۔
U-4086
(Visitor Counter : 161
بہت چھوٹی، چھوٹی اور درمیانی صنعتوں کی وزارت
ایم ایس ایم ای شعبے کے لئے قائم کی گئی ایکسپورٹ پروموشن کونسل
نئی دہلی،31دسمبر 2018؍بہت چھوٹی، چھوٹی اور اوسط درجے کی کمپنیوں کی وزارت  نے حال ہی میں ایک ایکسپورٹ پروموشن سیل قائم کیا ہے، جس کا مقصد جملہ ایم ایس ایم ای کی ترقی کے لئے ایک پائیدار سازگار ماحول تیار کرنا ہے۔اس سے ایم ایس ایم ای کو جو فائدے ہوں گے وہ حسب ذیل ہیں:
- اپنی مصنوعات اور خدمات کے ایکسپورٹ  کے لئے ایم ایس ایم ای کی تیاری کا جائزہ
- مؤثر اور خوش اسلوبی کے ساتھ برآمدات کی اہلیت کے حصول کے لئے ان شعبوں کی نشان دہی، جن کو بہتر بنانے کی ضرورت ہے
- ایم ایس ایم ای کو عالمی ویلیو چین کی شکل میں مربوط کرنا۔
یہ بات بہت چھوتی، چھوٹی اور اوسط درجے کی کمپنیوں کے وزیر مملکت ، جناب گری راج سنگھ نے آج لوک سبھا میں ایک سوال کا جواب دیتے ہوئے بتائی۔
ایم ایس ایم ای کے وزیر نے مزید کہا کہ ڈائریکٹوریٹ جنرل اور کمرشیل انٹلی جنس اینڈ اسٹیٹسٹکس سے موصولہ اطلاع کے مطابق ایم ایس ایم ای شعبے کی مصنوعات کی برآمدات کی موجودہ صورت حال 147390.08ملین امریکی ڈالر ہے۔انہوں نے بتایا کہ 18-2017ء کے دوران ملک کی جملہ برآمدات میں ایم ایس ایم ای سے متعلق مصنوعات کی برآمدات کا فیصد 48.56رہا۔
ایم ایس ایم ای برآمدات سے متعلق سبھی سرگرمیوں کی مؤثر انجام دہی کو یقینی بنانے کے لئے وزارت نے ایک گورننگ کونسل تشکیل دینے کی تجویز رکھی تھی، جس کے چیئرمین ایم ایس ایم ای وزارت کے سیکریٹری اور شریک چیئرمین ایم ایس ایم ای وزارت کے ترقیاتی کمشنر ہوں گے۔ اس کونسل میں ایم ایس ایم ای وزارت، وزارت تجارت، ایم ایس ایم ای ایکسپورٹ پروموشن کونسلوں، ایکسپورٹ ڈیولپمنٹ اتھارٹیز، کموڈیٹی بورڈوں اور دیگر اداروں کے سینئر اہلکار اور اراکین شامل ہوں گے۔
درج ذیل مقاصد کے حصول کے لئے ایک کارروائی منصوبہ تیار کرنے کی بھی تجویز ہے:
- 2020 ء تک بھارت سے برآمدات کو 100بلین امریکی ڈالر کرنے کا ہدف
- اپنی مصنوعات اور خدمات کی برآمدات کے لئے ایم ایس ایم ای کی تیاری کا جائزہ لینا
- مؤثر طریقے پر اور خوش اسلوبی سے برآمدات کا اہل بنانے کے لئے ان شعبوں کی نشان دہی جہاں سدھار کی ضرورت ہے
- ایم ایس ایم ای کو گلوبل ویلیو چین سے جوڑنا
م ن۔م م۔ن ع
U: 6538
(Visitor Counter : 59
صحت اور خاندانی بہبود کی وزارت
ایک اور تجربہ گاہ کو کووڈ-19 کے ٹیکوں کی بیچ ٹیسٹنگ اور انہیں جاری کرنے کی منظوری ملی
حیدرآباد واقع نیشنل انسٹی ٹیوٹ آف اینیمل بائیو ٹیکنالوجی اب کووڈ-19 کے ٹیکوں کے معیار کی جانچ کرکے انہیں جاری کر سکے گا
اس قدم کا مقصد ٹیکوں کی سپلائی چین کو مضبوط کرنا اور سب سے بڑی ٹیکہ کاری مہم کو فروغ دینا ہے
وزیر اعظم جناب نریندر مودی کی قیادت میں حکومت ہند کووڈ-19 کے ٹیکوں کی پیداوار، اس کی سپلائی اور اس کے استعمال میں بہتری لانے کے لیے لگاتار اور جی توڑ کوشش کر رہی ہے۔ ٹیکہ کاری مہم کی رفتار کو تیز کرنے کی سمت میں ایک اہم پہل کے طور پر، صحت اور خاندانی فلاح و بہبود کی مرکزی وزارت نے کووڈ-19 کے ٹیکوں کی بیچ ٹیسٹنگ اور انہیں جاری کرنے کے لیے ایک اور تجربہ گاہ کو منظوری دے دی ہے۔
صحت اور خاندانی فلاح و بہبود کی وزارت نے نیشنل انسٹی ٹیوٹ آف اینیمل بائیو ٹیکنالوجی  کو مرکزی ادویاتی تجربہ گاہ  کے طور پر کووڈ-19 ٹیکوں کی جانچ اور انہیں جاری کرنے کے لیے منظور کیا ہے۔
بھارت میں کووڈ-19 ٹیکہ کاری میں تقسیم سے متعلق مختلف پہلوؤں پر تبادلہ خیال کرنے کے لیے 11 نومبر، 2020 کو کابینہ سکریٹری کی صدارت میں ایک میٹنگ منعقد کی گئی تھی۔ اس میٹنگ میں مختلف وزارتوں اور بائیو ٹیکنالوجی محکمہ ، سائنس و ٹیکنالوجی محکمہ  اور سائنس و ٹیکنالوجی تحقیقی کونسل  جیسے محکموں کو وزارت صحت کو یہ بتانے کے لیے کہا گیا تھا کہ کیا ان کی کسی تجربہ گاہ کو مرکزی ادویاتی تجربہ گاہ  کے طور پر استعمال کرنے کے لیے تبدیل کیا جا سکتا ہے۔
تفصیلی صلاح و مشورہ کے بعد، بائیو ٹیکنالوجی محکمہ  نے اس مقصد کے لیے دو تجربہ گاہوں – نیشنل انسٹی ٹیوٹ آف اینیمل بائیو ٹیکنالوجی  اور پونہ واقع نیشنل سنٹر فار سیل سائنسز  کے نام کی تجویز رکھی تھی۔ ان دونوں تجربہ گاہوں کو اپ گریڈ کرنے کے لیے وزیر اعظم کیئرس فنڈ ٹرسٹ  سے فنڈ جاری کیا گیا۔
سنٹرل ڈرگز اسٹینڈرڈ کنٹرول آرگنائزیشن  نے حیدرآباد واقع نیشنل انسٹی ٹیوٹ آف اینیمل بائیو ٹیکنالوجی  کو مرکزی ادویاتی تجربہ گاہ  کے طور پر نوٹیفائی کرنے کے لیے ایک مسودہ نوٹیفکیشن مرکزی وزارت صحت کو پیش کیا تھا، جس کے جواب میں مرکزی وزارت صحت نے اب حیدرآباد واقع نیشنل انسٹی ٹیوٹ آف اینیمل بائیو ٹیکنالوجی  کو مرکزی ادویاتی تجربہ گاہ کے طور پر نوٹیفائی کیا ہے۔
یہاں پر قابل ذکر ہے کہ پونہ واقع نیشنل سنٹر فار سیل سائنسز  کو پہلے ہی 28 جون، 2021 کو صحت اور خاندانی فلاح و بہبود کی مرکزی وزارت کے ذریعے مرکزی ادویاتی تجربہ گاہ کے طور پر نوٹیفائی کیا جا چکا ہے۔
مرکزی ادویاتی تجربہ گاہوں کے طور پر ان دونوں تجربہ گاہوں کو نوٹیفائی کیے جانے سے ٹیکوں کی پیداوار میں بہتری آئے گی اور آخرکار ٹیکہ کاری مہم کو مضبوطی ملے گا۔
امور صارفین، خوراک اور عوامی تقسیم کی وزارت
سونے کی پرکھ اور مہر زدہ کرنے کے مراکز نے 1.5 سالوں میں 17 کروڑ سے زیادہ سونے کے زیورات کو مہر زدہ کیا
صارفین کے امور، خوراک اور عوامی نظام تقسیم کی مرکزی وزیر مملکت محترمہ سادھوی نرنجن جیوتی نے آج لوک سبھا میں ایک سوال کے تحریری جواب میں بتایا کہ آج تک ملک میں سونے کو مہر زدہ کرنے والی لیبارٹریوں کی تعداد 1374 ہے۔
ہال مارکنگ کو 23 جون 2021 سے ملک کے صرف 256 اضلاع میں لازمی قرار دیا گیا تھا جن میں کم از کم ایک تسلیم شدہ سونے کی پرکھ اور مہر زدہ کرنے کا مرکز  تھا۔ مزید برآں، 01 جون 2022 سے، لازمی ہال مارکنگ کے دائرہ کار کو مزید 32 اضلاع تک بڑھا دیا گیا، جس سے ہال مارکنگ کے لازمی نظام کو 288 اضلاع میں لاگو کیا گیا جن میں کم از کم ایک تسلیم شدہ اے ایچ سی ہے۔ اس طرح، بنیادی ڈھانچہ ان اضلاع کے مطالبات کو پورا کرنے کے لیے کافی ہے جہاں ہال مارکنگ لازمی ہو گئی ہے۔
اس وقت 335 اضلاع میں پھیلے ہوئے 1374 بی آئی ایس سے تسلیم شدہ اے ایچ سیز کام کر رہے ہیں۔ بی آئی ایس رجسٹرڈ جیولر اپنے زیورات ان میں سے کسی ایک سنٹر کو بھیج سکتے ہیں۔ ان اے ایچ سیزنے لازمی ہال مارکنگ کے نفاذ کے بعد سے پچھلے 1.5 سالوں کے دوران 17 کروڑ سے زیادہ سونے کے زیورات کو مہر زدہ کیا ہے۔
اے اینڈ ایچ مراکز کا قیام ایک مارکیٹ سے چلنے والی سرگرمی ہے جہاں کسی خاص مقام پر اے ایچ سی کھولنے کا فیصلہ اس مقام پر مانگ کی بنیاد پر نجی کاروباری کے ذریعے لیا جاتا ہے۔ لازمی ہال مارکنگ آرڈر کے نفاذ کے بعد، 1.5 سال کے عرصے میں بی آئی ایس تسلیم شدہ سونے کی پرکھ اور مہر زدہ کرنے کے مراکز کی تعداد 942 سے بڑھ کر 1374 ہو گئی ہے۔ مزید برآں، حکومت ہندوستان میں ایسے مقامات پر جہاں کوئی سونے کی پرکھ اور مہر زدہ کرنے کا مرکز  موجود نہیں ہے، ممکنہ کاروباری افراد کو ’سونے کی پرکھ اور مہر زدہ کرنے کے مراکز کے قیام‘کے لیے مرکزی مدد بھی فراہم کرتی ہے۔ بی آئی ایس نے بی آئی ایس کے تسلیم شدہ اے ایچ سی کے ذریعہ آف سائٹ سینٹرز  کے قیام کی اسکیم بھی شروع کی ہے جس کا مقصد زیورات فروخت کنندگان کو ہال مارکنگ کی سہولت تک آسان رسائی فراہم کرنا ہے۔
وزارت دفاع
گجرات میں ملیٹری بھرتی سینٹر کے قیام کی تجویز
نئی دہلی، یکم جولائی 2019، نائب وزیر دفاع جناب شری پد یسو نائک نے جناب نارن بھائی جے رتھوا کے ایک سوال کے تحریر جواب میں آج راجیہ سبھا کو بتایا کہ بھارتیہ فوج پورے سال میں کم از کم ایک بار بھرتی کی مہم چلاتی ہے جس میں تمام اضلاع کا احاطہ کیا جاتا ہے۔ اس سلسلے میں آن لائن درخواستیں طلب کی جاتی ہیں اور بلا امتیاز خطہ سب کو یکساں مواقع کے ساتھ امیدواروں کو انتخاب کے لئے بیچ میں بلایا جاتا ہے۔
گاندھی نگر میں واقع ایئر فورس سلیکشن بورڈ، جو ریاست گجرات کا احاطہ کرتا ہے اور آفیسروں نیز ایئرمین کی اسامی کے لئے سال میں دوبار آن لائن امتحان کا انعقاد کرتا ہے۔ بھارتیہ بحریہ بھی راجکوٹ، احمد آباد اور سورت میں سال میں دو بار بھرتی کے لئے آن لائن امتحان کا انعقاد کرتی ہے۔ اس کے لئے جام نگر میں فزیکل اور میڈیکل ٹیسٹ ہوتے ہیں۔
۔۔۔۔۔۔۔۔۔۔۔
م ن۔ش س۔ن ا۔
U- 2724
(Visitor Counter : 39
صحت اور خاندانی بہبود کی وزارت
بھارت میں کووڈ ۔19مریضوں کی صحتیابی تاریخی اونچائی 15لاکھ پرپہنچی
آج ایک ہی دن میں سب سے زیادہ 54859مریض صحت یاب ہوئے
صحت یاب ہونے والوں کی تعداد ، زیرعلاج مریضوں سے 9لاکھ سے بھی زیادہ
شرح اموات کی تعداد میں ابھی تک کی سب سے کم شرح 2فیصد
نئی دہلی ،10 اگست : ملک میں کووڈ۔19کے 15لاکھ سے بھی زیادہ مریض صحت یاب ہوچکے ہیں جو ایک ریکارڈ ہے ۔ 15لاکھ 35ہزار743مریضوں کی صحتیابی زبردست ٹیسٹنگ ، جامع طریقوں سے مریضوں کی تلاش اور موثرطریقے سے ان کے علاج کی حکمت عملی سبب ممکن ہوئی ہے ۔ایمبولینس کی بہترخدمات دیکھ بھال کے معیاری طریقوں پرتوجہ اور آکسیجن کے بندوبست کی بنیاد پریہ نتائج موصول ہوئے ہیں ۔
ایک ہی دن میں 24گھنٹے کے اندر54ہزار 859مریض صحت یاب ہوئے ہیں جو ابھی تک کی سب سے بڑی تعداد ہے ۔ کووڈ19کے مریضوں کی صحتیابی کی شرح تقریبا70فیصد تک پہنچ گئی ہے ۔
صحتیاب ہونے والے مریضوں کی اس ریکارڈ تعداد سے یقین دہانی ہوئی ہےکہ جس قدربڑی تعداد میں ملک میں اس مرض سےمتاثرہوئے ہیں ، انھیں دیکھتے ہوئے کہاجاسکتاہے کہ ملک میں اس مرض کی وجہ ، عائد ہونے والاوزن یاکیس لوڈاوراس کے مقابلے میں موجود زیرعلاج معاملات دونوں میں تخفیف رونما ہوئی ہے اورفی الحال مجموعی متاثرہ مریضوں کے مقابلوں یہ محض 28.66فیصد کے بقدرہے ۔ بھارت نے زیرعلاج مریضوں 634945کے مقابلے اپنے یہاں 9لاکھ افراد کو روبصحت کرپانے میں کامیابی حاصل کی ہے ۔
مرکز اورریاستی سرکاروں اورمرکز کے زیرانتظام علاقوں کی سرکاروں کی مربوط کوششوں کی وجہ سے جوانھوں نے مریضوں کی تلاش زبردست ٹیسٹنگ اور مستعدی کے ساتھ علاج کے ذریعہ کی ہیں ، شرح اموات میں لگاتارکمی آئی ہے ۔ اب تک یہ شرح 2فیصد تک آگئی ہے اوراس میں لگاتارمزید کمی آتی جارہی ہے ۔ مریضوں کی جلد تشخیص کی وجہ سے بھی زیرعلاج مریضوں کی شرح میں کمی آئی ہے ۔
وزارت خزانہ
پی ایم ایس بی وائی کے تحت 1,990.57 کروڑ روپے کی رقم کے 1,00,255 دعووں کی ادائیگی کی گئی
پی ایم جے جے بی وائی کے تحت 11,866.32 کروڑ روپے کی رقم سے 5,93,316 دعووں کی ادائیگی کی گئی
پردھان منتری سرکشا بیمہ یوجنا  اور پردھان منتری جیون جیوتی بیمہ یوجنا  کو 9.5.2015 میں شروع کیا گیا تھا۔ فراہم کردہ اسکیموں کے قواعد میں، دوسری باتوں کے ساتھ، یہ بھی شامل ہے کہ پریمیم کا جائزہ سالانہ دعووں کے تجربے کی بنیاد پر کیا جائے گا۔ یہ بات خزانہ کے مرکزی وزیر مملکت ڈاکٹر بھاگوت کشن راؤ نے آج لوک سبھا میں ایک سوال کے تحریری جواب میں کہی۔
مزید تفصیلات بتاتے ہوئے، وزیر موصوف نے بتایا کہ 6.7.2022 تک، PMSBY اور PMJJY اسکیموں کے تحت بالترتیب 1,00,255 دعووں کے لیے 1,990.57 کروڑ روپے اور 5,93,316 دعووں کے لیے 11,866.32 کروڑ روپے کی رقم ادا کی گئی ہے۔
وزیر موصوف نے بتایا کہ حکومت نے پی ایم جے جے بی وائی اور پی ایم ایس بی وائی کے لیے پریمیم کی شرحوں کا جائزہ لینے کے لیے ایک کمیٹی تشکیل دی، جس کی سربراہی ممبر، انشورنس ریگولیٹری اینڈ ڈیولپمنٹ اتھارٹی آف انڈیا  نے کی تھی۔ کمیٹی نے، دیگر باتوں کے ساتھ، اسکیموں کو قابل عمل رکھنے کے لیے PMSBY اور PMJJBY کے لیے پریمیم کی شرحوں میں اضافے کی سفارش کی۔
وزیر موصوف نے کہا کہ پی ایم جے جے بی وائی اور پی ایم ایس بی وائی یونیورسل سوشل سیکورٹی اسکیمیں ہیں جو مخصوص عمر کے گروپوں میں سب کے لیے کھلی ہیں اور غربت کی لکیر سے نیچے رہنے والے لوگوں یا اس طرح کے کسی دوسرے مخصوص گروپ کے لیے مخصوص نہیں ہیں۔
وزیر موصوف نے مزید بتایا کہ 31.5.2022 تک، درج ذیل نجی انشورنس کمپنیاں PMJJBY اور PMSBY کو نافذ کر رہی تھیں:
|
|
اسکیم
|
|
بیمہ کنندہ کا نام
|
|
پی ایم جے جے بی وائی
|
|
بھارتی AXA لائف انشورنس کمپنی لمیٹڈ
|
|
بجاج آلیانز لائف انشورنس کمپنی لمیٹڈ
|
|
کینرا ایچ ایس بی سی اورینٹل بینک آف کامرس لائف انشورنس کمپنی لمیٹڈ
|
|
ایکسائیڈ لائف انشورنس کمپنی لمیٹڈ
|
|
ایچ ڈی ایف سی لائف انشورنس کمپنی لمیٹڈ
|
|
آئی سی آئی سی آئی پروڈنشل لائف انشورنس کمپنی لمیٹڈ
|
|
میکس لائف انشورنس کمپنی لمیٹڈ
|
|
پی این بی میٹ لائف انڈیا انشورنس کمپنی لمیٹڈ
|
|
ایس بی آئی لائف انشورنس کمپنی لمیٹڈ
|
|
اسٹار یونین ڈائی آئیچی لائف انشورنس کمپنی لمیٹڈ
|
|
TATA AIA لائف انشورنس کمپنی لمیٹڈ  انڈیا فرسٹ لائف انشورنس کمپنی لمیٹڈ
|
|
پی ایم ایس بی وائی
|
|
بجاج آلیانز جنرل انشورنس کمپنی لمیٹڈ
|
|
بھارتی AXA جنرل انشورنس کمپنی لمیٹڈ
|
|
چولامنڈلم ایم ایس جنرل انشورنس کمپنی لمیٹڈ